
MEMORIU TEHNICO - ECONOMIC JUSTIFICATIV 
 
privind determinarea nivelului elementelor de cheltuieli din fișele de fundamentare a tarifelor pentru activitățile de: colectare separata si transport separat al deșeurilor reziduale si deșeurilor reciclabile din deșeuri municipale precum si de modificare a tarifului de sortare al deșeurilor de hârtie, metal, plastic ș i sticla colectate separat
. – rural – 

[bookmark: _Hlk124500019]	Vă înaintăm propunerea de modificare a tarifelor pentru activitățile de colectare separata si transport separat al deșeurilor municipale si deșeurilor similare provenind din activitățile comerciale din industrie si instituții, inclusiv fracții colectate separat, fără a aduce atingere fluxului de deșeuri de echipamente electrice si electronice, baterii si acumulatori, colectarea si transportul deșeurilor provenite din locuințe, generate de activități de reamenajare si reabilitare interioara si/ sau exterioara a acestora, din Municipiul Focșani cuprinse in contractul de delegare.
	Modificarea  tarifelor se face în baza art. 13 din Contractul de delegarea a gestiunii serviciului de salubrizare a localităților membre ale Asociației de Dezvoltare Intercomunitară pentru Serviciul de salubrizare a localităților Focșani și Golești nr.1417/27.11.2020 - 11247/27.11.2020, privind stabilirea și modificarea prețurilor și tarifelor din fișele de fundamentare a tarifelor prezentate: 

1. Modificarea tarifului de colectare separată și transport separat al deșeurilor reziduale din deșeurile municipale (casnici si non-casnici/similar);
1. [bookmark: _Hlk123813860]Modificarea tarifului de colectare separată și transport separat al deșeurilor reciclabile de hârtie, metal, plastic și sticlă din deșeurile municipale (casnici si non-casnici/similar);
1. Modificarea tarifului de sortare a deșeurilor de hârtie, carton, metal, plastic si sticla colectate separat;

     În baza Contractului unic de delegare a gestiunii serviciului de salubrizare a localităților membre ale Asociației de Dezvoltare Intercomunitară pentru serviciul de salubrizare a localităților Focșani și Golești, nr. 1417/27.11.2020 - 11247/27.11.2020, SALUBRIZARE SI SERVICII PUBLICE FOCSANI S.A. Focșani prestează servicii de salubrizare în Municipiul Focșani si pe raza a 10 comune din judetul Vrancea: Bolotesti, Campineanca, Cirligele, Cotesti, Garoafa, Golesti, Milcovul, Urechesti, Vinatori și Vulturu.

Stabilirea tarifelor distincte are la bază prevederile următoarelor acte normative de referință:

· Hotărârea 900/28.09.2023 pentru stabilirea salariului de bază minim brut pe țară garantat în plată;
· Ordin A.N.R.SC. nr. 640/2022 privind aprobarea Normelor metodologice de stabilire, ajustare sau modificare a tarifelor pentru activitățile de salubrizare, precum și de calculare a tarifelor/taxelor distincte pentru gestionarea deșeurilor și a taxelor de salubrizare  (care abrogă Ordinul președintelui A.N.R.S.C. nr. 109/2007);
· Ordonanța de Urgenta nr. 30 din 26 aprilie 2023, privind modificarea art. V din O.U.G. 133/2022 pentru modificarea si completarea O.U.G. nr. 92/2021 privind regimul deșeurilor, precum si a Legii serviciului de salubrizare a localităților nr. 101/2006;
· Legea nr. 51/2006 privind serviciile comunitare de utilități publice,  republicată;
· Legea serviciului de salubrizare a localităților nr. 101/2006, republicată, cu modificările și completările ulterioare;
· O.U.G. nr. 133/2022 pentru modificarea și completarea O.U.G. nr. 92/2021 privind regimul deșeurilor, precum și a Legii serviciului de salubrizare a localităților nr. 101/2006;
· Ordonanța de Urgență a Guvernului nr. 92/2021 – privind regimul deșeurilor, calcularea obiectivelor de reciclare se bazează  pe îndeplinirea indicatorilor de performanță, pe cantitatea și calitatea serviciilor prevăzute în contractul unic de delegare  a gestiunii serviciului de salubrizare;
· Hotărârea de guvern 1.447/2022, privind salariul minim pe economie;
· Ordonanța de urgență a Guvernului nr. 196/2005 privind Fondul pentru mediu.

	Tarifele pentru activitățile specifice serviciului de salubrizare se fundamentează de operatori pe baza cheltuielilor de exploatare, a costurilor care derivă din contractul de delegare a gestiunii activității/activităților de salubrizare sau, după caz, din hotărârea de dare în administrare a activității/activităților, a cheltuielilor financiare, și includ și o cotă de profit.

	     Tarifele se fundamentează fără aplicarea cotei de TVA, valoarea acesteia fiind evidențiată distinct pe factura emisă de operator.
           Toate tarifele pentru activitatea/activitățile de desfășurate pe fluxul deșeurilor municipale se ofertează și se fundamentează pe elemente de cheltuieli, în cadrul aceleiași fișe de fundamentare, obligatoriu, în lei/tonă, lei/persoană și în lei/mc.

           Tarifele în lei/tonă pot fi convertite în orice altă unitate de măsură, pe baza indicelui de generare a deșeurilor, densității deșeurilor, frecvenței de colectare sau a altor elemente specifice instrumentului economic ″plătește pentru cât arunci″, prevăzute la  alin. (5) lit. h) din Ordonanța de urgență a Guvernului nr. 92/2021, cu modificările și completările ulterioare.

[bookmark: _Hlk115357027]          Cantitatea programată de deșeuri care se ia în calcul la stabilirea nivelului tarifelor de colectare separată și transport separat al fracțiilor de deșeuri municipale se stabilește pe baza indicatorului de performanță pentru colectarea separată a deșeurilor de hârtie, metal, plastic și sticlă prevăzut in contractul de delegare.
          Valoarea contribuției pentru economia circulară se calculează pe baza indicatorului de performanță aferent prestației/activității aplicat la cantitatea programată de deșeuri prevăzută în fișa de fundamentare a tarifului activității/prestației.

	Conform O.U.G. 133/2022 art. 28 alin. (1) “cheltuielile cu contributia pentru economia circulara nu se includ in fisa de fundamentare pe elemente de cheltuieli a tarifului si se evidentiaza separat, alaturi de tarif, in factura emisa de operator, corespunzator cantitatii rezultate din aplicarea indicatorilor de performanta, in cazul in care utilizatorii achita contravaloarea serviciului de salubrizare prin tarif.”

                În modalitatea de plată a contravalorii serviciului de salubrizare prin tarif, autoritatea deliberativă a unității/subdiviziunii administrativ-teritoriale are obligația să instituie și să aprobe o taxă de salubrizare pentru utilizatorii care beneficiază individual de prestarea serviciului de salubrizare fără contract încheiat cu operatorul, de până la 3 ori mai mare decât nivelul rezultat din însumarea tarifelor distincte pentru activitățile desfășurate de operatori pentru gestionarea fracțiilor de deșeuri municipale colectate separat, exprimate în lei/persoană/lună pentru utilizatorii casnici, respectiv în lei/mc pentru utilizatorii non-casnici.

Pentru fundamentarea modificării tarifelor s-a luat în considerare majorarea salariului de bază minim brut pe țară garantat în plată prin, majorare aprobată prin  Hotărârea nr. 900/28.09.2023 pentru stabilirea salariului de bază minim brut pe țară garantat în plată, cu aplicabilitate de la 1 Octombrie 2023.



       Astfel, conform modificărilor legislative, începând cu 1 Octombrie 2023 salariul de bază minim brut pe țară garantat în plată se majorează la 3300 lei lunar, față de 1 Ianuarie 2023 când valoarea salariului de bază minim brut a fost de 3000 lei lunar.
      În octombrie 2023, tariful orar va fi de 19,960 de lei/oră pentru un program complet de lucru de 165,333 ore/ lună. Creșterea va fi de 10% față de luna septembrie.
            Extras Hotărâre nr. 900/2023: „Începând cu data de 1 octombrie 2023, salariul de bază minim brut pe țară garantat în plată, prevăzut la art. 164 alin. (1) din Legea nr. 53/2003 - Codul muncii, republicată, cu modificările și completările ulterioare, se stabilește în bani, fără a include indemnizații, sporuri și alte adaosuri, la suma de 3.300 lei lunar, pentru un program normal de lucru în medie de 165,333 ore pe lună, reprezentând 19,960 lei/oră.”
             Conform contractului unic de delegare a gestiunii serviciului de salubrizare a localităților membre ale Asociației de Dezvoltare Intercomunitară, la art. 2 lit. e „delegatul are următoarele obligații” – să respecte indicatorii de performanță -  privind regimul deșeurilor și anume: ponderea deșeurilor reciclabile colectate separat din totalul cantității de deșeuri menajere generate în mediul urban pentru anul 2023 ținând cont de indicatorul de performanță de 70% pentru anul de referință.

               Menționăm că estimările de deșeuri menajere reziduale în anul 2023 au fost efectuate cu luarea în calcul a cantităților totale municipale colectate în anul 2021 și 2022 și a țintelor legislative de colectare, precum și a indicatorilor de performanță impuși în contractul unic de delegare a serviciului de salubrizare a localităților membre A.D.I. Focșani și Golești.

Tarifele actuale sunt de 14,02 lei/pers/luna fără TVA (8,93 lei/pers/lună pentru deșeuri menajere reziduale + 1,24 lei/pers/lună pentru deșeuri reciclabile + tarif depozitare 2,57 lei/pers./lună + tarif privind contribuția pentru economica circulară 1,28 lei/pers/lună), respectiv 215,09 lei/mc fără TVA pentru deșeurile reziduale la agenții economici/instituții publice.

Prezentele tarife distincte au fost calculate ținând cont de recomandările Ministerului Mediului pentru aplicarea modificărilor legislative introduse prin O.U.G. nr. 133/2022, inclusiv O.U.G. 92/2021.

Având în vedere cele prezentate, se impune:


0. Modificarea tarifelor distincte pentru serviciile publice de salubrizare –colectare separata si transport separat al deșeurilor reziduale si al deșeurilor reciclabile din deșeuri municipale în Municipiul Focșani, conform fișelor de fundamentare anexate.

0. Modificarea tarifului de sortare a deșeurilor de hârtie, metal, plastic si sticla colectate separat, conform fisei de fundamentare atașata;


	Astfel, propunem aprobarea tarifelor  exprimate în lei/pers/lună pentru beneficiarii casnici și lei/mc, respectiv lei/tonă pentru cei non-casnici, conform formularului din Ordinul A.N.R.S.C. nr. 640/2022, după cum urmează:

Centralizator tarife propuse pentru serviciul public de salubrizare a comunelor membre ADI

	Nr.
	Denumire tarif
	U.M.
	Tarif in vigoare fara tva/UM
	Tarif in vigoare cu tva/ UM
	Tarif propus fara tva/UM
	Tarif propus cu tva/UM

	A.
	Persoane fizice/ utilizatori casnici -  Asociatii de Proprietari, case , din care:
	lei/pers
	10,07
	11,98
	10,25
	12,20

	1
	Tarif colectare separata si transport separat  deseuri reziduale din deseuri municipale
	lei/pers
	8,52
	10,13
	8,67
	10,32

	2
	Tarif colectare separata si transport separat  deseuri reciclabile  din deseuri municipale
	lei/pers
	0,89
	1,06
	0,91
	1,08

	  3
	 Tarif de sortare a deseurilor de hartie, metal, plastic si sticla colectate separat
	 Lei/pers
	0,66
	0,79
	0,67
	0,80

	B.
	Persoane juridice/ utilizatori non casnici - Agenti economici, Institutii publice
	lei/mc
	155,09
	184,56
	157,92
	187,92

	1
	Tarif colectare separata si transport separat  deseuri reziduale din deseuri municipale
	lei/mc
	155,09
	184,56
	157,92
	187,92


	
Noile tarife, care se referă atât la beneficiarii casnici cât și la cei non-casnici (operatori economici și instituții publice) de pe raza comunelor membre ADI, în lei/persoană/lună, lei/mc/lună, se calculează conform normelor de producere a deșeurilor menajere, cu valori diferite la beneficiarii non-casnici, în funcție de domeniul de activitate (clădiri industriale, magazine comerciale, birouri, hoteluri, școli, grădinițe, internate, spitale, etc.).
      Tariful total propus pentru beneficiarii casnici de pe raza comunelor membre ADI va fi de:
· 10,25 lei/pers/lună fără TVA (8,67 lei/pers./lună pentru colectarea separata si transport separat al deșeurilor  reziduale + 0,91 lei/pers./lună pentru colectarea separata si transportul separat al deșeurilor reciclabile + 0,67 lei/pers/luna pentru sortarea deșeurilor de hârtie, metal, plastic si sticla colectate separat).  La acest tarif de 10,25 lei/pers./luna fără tva se va adaugă cheltuieli privind eliminarea prin depozitare a deșeurilor reziduale, respectiv taxa privind contribuția pentru economia circulara, în funcție de cantitatea eliminata prin depozitare, in coroborare cu îndeplinirea indicatorilor de performanta ai serviciului de salubrizare.
       Tariful propus pentru beneficiarii non-casnici de pe raza comunelor membre ADI va fi de:
· 157,92 lei/mc fără TVA (157,92 lei/mc pentru colectarea separata si transportul separat al deșeurilor reziduale). La acest tarif de 157,92 lei/mc fără tva se va adaugă cheltuieli privind eliminarea prin depozitare a deșeurilor reziduale, respectiv taxa privind contribuția pentru economia circulara, în funcție de cantitatea eliminata prin depozitare, in coroborare cu îndeplinirea indicatorilor de performanta ai serviciului de salubrizare.


        Director General,                                                       Director Economic, 

